open-index/open-wikipedia-markdown huggingface dataset:
মিস মোসো

**মিস মোসো** হলো **আদাম মোকোর** মঞ্চ নাম। তিনি একজন পর্তুগিজ-কানাডিয়ান  ড্র্যাগ শিল্পী এবং আলোকচিত্রী, যিনি *কানাডাস ড্র্যাগ রেস*-এর ৩য় মৌসুমে প্রতিদ্বন্দ্বিতা করেছিলেন। 

## প্রাথমিক জীবন এবং শিক্ষা
আদাম মোকোর জন্ম ক্যামব্রিজে  এবং বেড়ে ওঠা অন্টারিওর গাল্টে । তিনি চল ব্যবসা এবং আলোকচিত্ৰবিদ্যা পড়ার জন্য যথাক্রমে জর্জ ব্রাউন কলেজ এবং হাম্বার কলেজে পড়াশোনা করেন। । 

## পেশাজীবন
মিস মোসো একজন ড্র্যাগ শিল্পী এবং আলোকচিত্রী, যিনি তার পেশাজীবনের শুরুতে টরন্টোতে চলে আসেন।  টরন্টোর দ্য ড্রেক হোটেলে প্রতি শনিবার আয়োজিত ড্র্যাগ ব্রাঞ্চের তিনি নিয়মিত নিমন্ত্রাতা। তিনি ২০১৭ সালে পর্তুগালে একটি ড্র্যাগ প্রতিযোগিতার (মিস ড্র্যাগ লিসবোয়া) সূচনা করেছিলেন।  ২০২২ সালে, তিনি *কানাডাস ড্র্যাগ রেস-*এর ৩য় মৌসুমে প্রতিদ্বন্দ্বিতা করেছিলেন। তিনি প্রতিযোগিতা থেকে বাদ পড়া দ্বিতীয় প্রতিযোগী ছিলেন। 

## ব্যক্তিগত জীবন
মোসো টরন্টোর বাসিন্দা।  তিনি অ্যান্টন লেভিনের সাথে বিবাহবন্ধনে আবদ্ধ ছিলেন।  তাদের বিচ্ছেদের পর, তিনি মনোবিজ্ঞানী এবং সঙ্গীতজ্ঞ অ্যান্ড্রু স্পাইসের সাথে একটি নতুন সম্পর্কে প্রবেশ করেন, এবং এই জুটি ২০২৪ সালে ড্রেক হোটেলে তাদের বিবাহকার্য সম্পন্ন করেন।

মিস মোসো একজন সিসজেন্ডার পুরুষ।

## ফিল্মোগ্রাফি
### টেলিভিশন
* *[[কানাডাস ড্র্যাগ রেস]]* (মৌসুম ৩)
* *[[ব্রিং ব্যাক মাই গার্লস]]*  (২০২৩)

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কানাডীয় আলোকচিত্রশিল্পী
বিষয়শ্রেণী:জীবিত ব্যক্তি
বিষয়শ্রেণী:কানাডীয় ড্র্যাগ কুইন
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
সিসি সুপারস্টার

**সিসি সুপারস্টার** হলো **সাইমন ফোর্টিনের** মঞ্চ নাম। তিনি একজন কানাডিয়ান ড্র্যাগ শিল্পী, ডিস্ক জকি এবং ইভেন্ট সংগঠক যিনি *কানাডাস ড্র্যাগ রেস*-এর ৪র্থ মৌসুমে প্রতিদ্বন্দ্বিতা করেছিলেন।

## প্রাথমিক জীবন
সাইমন ফোর্টিন কুইবেকের মন্ট্রিলের শহরতলিতে বেড়ে ওঠেন এবং কিশোর বয়সে ক্লাব কিড আন্দোলন দ্বারা অনুপ্রাণিত হন। হাই স্কুল থেকেই ফোর্টিন জাঁকজমকপূর্ণ পোশাক পরতেন, যা ধীরে ধীরে তার ড্র্যাগ ব্যক্তিত্বের সৃষ্টির দিকে পরিচালিত করেছিল। তিনি ২০১৫-১৬ সালে ডিটা ভন টিসের একটি ড্র্যাগ অনুষ্ঠানে অংশগ্রহণের পর থেকে পারফর্ম করা শুরু করেন এবং আর্ট স্কুল থেকে প্রত্যাখ্যাত হওয়ার পর নিজেই শিল্প প্রদর্শনী আয়োজন করা শুরু করেন।

## পেশাজীবন
সিসি সুপারস্টার নামের অধীনে ফোর্টিন মন্ট্রিলে মিস স্পুকি ২০২১ খেতাব লাভ করেন। ২০২৩ সালে সিসি সুপারস্টার *কানাডাস ড্র্যাগ রেস-*এর ৪র্থ মৌসুমে প্রতিদ্বন্দ্বিতা করেছিলেন। তিনি দুটি পর্বে উপস্থিত ছিলেন। তিনি ছিলেন মৌসুমের প্রথম বাদ পড়া প্রতিযোগী। সিসি তার ড্র্যাগ ব্যক্তিত্বকে "মন্ট্রিল শহরের গথ বিম্বো ব্যাক-অ্যালি বার্বি" হিসেবে বর্ণনা করেছেন। Pride.com-এর র‍্যাচেল শাটো লিখেছেন, "তিনি বিশেষ মুহূর্ত তৈরি করেছেন, মনোযোগ কেড়েছেন এবং পাঙ্ক, বিকল্প সাজ পরিবেশন করেছেন যা তাকে একটি অত্যন্ত প্রতিভাবান দলের মধ্যেও আলাদা করে তুলেছে।"

সিসি সুপারস্টার তার প্রথম ইপি (এক্সটেন্ডেড প্লে বা সংক্ষিপ্ত অ্যালবাম), *ডেমন টেলস*, ইলেক্ট্রোপপ সঙ্গীত জুটি নুমেরো#-এর পিয়েরে ক্রুবের সাথে প্রযোজনা করেন। ২০২৩ সাল পর্যন্ত তিনি আরও সাতটি একক গান প্রকাশ করেছেন। সুপারস্টার *ডেমন টেলসকে* ২০০০-এর দশকের রক, অল্টারনেটিভ রক, ইলেকট্রনিক, নিউ-ওয়েভ এবং গথ সঙ্গীত শিল্পীদের যেমন লিংকিন পার্ক, এভ্রিল ল্যাভিন, সাম ৪১, বিলি ট্যালেন্ট এবং ক্রিস্টাল ক্যাসেলস দ্বারা অনুপ্রাণিত হিসেবে বর্ণনা করেছেন। তিনি তার নিজস্ব সঙ্গীত ঘরানাকে ইমো পপ বলে বর্ণনা করেছেন।

ড্র্যাগের বাইরে, ফোর্টিন একজন সম্প্রদায় সংগঠক, একজন ডিস্ক জকি, একজন গ্রাফিক ডিজাইনার, একজন পেশাদার ইভেন্ট পরিকল্পনাকারী এবং একজন গীতিকার। একজন ইভেন্ট পরিকল্পক হিসেবে, তিনি ডিজে এবং প্রযোজক আউফুলের সাথে মন্ট্রিল কুইয়ার পার্টি সিরিজ ইউনিকর্ন পার্টিস সহ-প্রতিষ্ঠা করেছিলেন।

## ব্যক্তিগত জীবন
ফোর্টিন মন্ট্রিলের বাসিন্দা।  তিনি ড্র্যাগে *she* / *her* এবং ড্র্যাগের বাইরে *he* / *they* সর্বনাম ব্যবহার করেন।

## ফিল্মোগ্রাফি
* *কানাডাস ড্র্যাগ রেস* (মৌসুম ৪)
* *ব্রিং ব্যাক মাই গার্লস* (২০২৪)

## ডিসকোগ্রাফি
### ইপি
* *ডেমন টেলস* (২০২১)

### একক গান
* *আইসি টিয়ার্স* (২০২১)
* *পিওরেস্ট ইভিল* (২০২১)
* *পীচ ড্রিম* (২০২১)
* *স্ট্রবেরি লাভ* (২০২২)
* *ব্লু ক্রাশ* (২০২৩)
* *আই অ্যাম এ ফ্রিক* (২০২৩)
* *ড্যাডল ডু!* *বিচ!* (২০২৩)

## তথ্যসূত্র

## বহিঃসংযোগ

* আইএমডিবিতে 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
শ্যাম সুন্দর পালিওয়াল

**শ্যাম সুন্দর পালিওয়াল** () ভারতের রাজস্থান রাজ্যের রাজসমন্দ জেলার পিপলান্ত্রি গ্রামের একজন সমাজকর্মী। ২০২১ সালে সমাজসেবার জন্য ভারতের রাষ্ট্রপতি তাকে পদ্মশ্রী প্রদান করেন। তিনি "পরিবেশ-নারীবাদের জনক" ("Father of Eco-Feminism") হিসেবে পরিচিত।

২০০৬ সালে পিপলান্ত্রিতে ভূগর্ভস্থ জলের স্তর ৭০০ মিটার নিচে নেমে যাওয়ার কারণে পানিশূন্যতার কারণে তিনি তার মেয়েকে হারিয়েছিলেন, তারপর থেকে পিপলান্ত্রি গ্রামে প্রতিবার একটি মেয়ে শিশুর জন্মের সময় ১১১টি গাছের চারা রোপণ করা হয়।

## তথ্যসূত্র

বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:রাজসমন্দ জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:রাজস্থানের সমাজকর্মী
জুলস ভন

**জুলস ভন** আমেরিকান টেলিভিশন ধারাবাহিক *ইউফোরিয়ার* একটি প্রধান চরিত্র। তার চরিত্রে অভিনয় করেছেন হান্টার শ্যাফার। শ্যাফার বলেছেন, "চরিত্রটির সাথে তাঁর ব্যক্তিগত সংযোগ এতটাই দৃঢ় ছিল যে তা উপেক্ষা করা সম্ভব ছিল না"।
থাম্ব|২০২৪ সালে হান্টার শ্যাফার

## বিবরণ
জুলস ভন একজন অল্পবয়সী ট্রান্স মহিলা। তাকে রু-এর এমন এক বান্ধবী হিসেবে বর্ণনা করা হয়েছে, যাদের "মাঝে মাঝে সম্পর্ক থাকে, আবার মাঝে মাঝে থাকেনা"। *[[স্ক্রিন র‍্যান্ট|স্ক্রিন র‍্যান্টের]]* মতে, "প্রথম নজরে, জুলসকে মুক্তমনা, দুঃসাহসিক এবং আত্মবিশ্বাসী বলে মনে হয়। কিন্ত আরও অনেক কিছু লুকিয়ে আছে। জুলস হতাশার সাথে লড়াই করে এবং তার বিষাক্ত সম্পর্কে জড়িয়ে পড়ার ইতিহাস রয়েছে।" *কুইয়ার্টি* পত্রিকা জুলসকে "সাহসী" এবং "মুক্তমনা" হিসেবে বর্ণনা করেছে।

জুলস "লিঙ্গ পরিচয় সম্পর্কিত ধারণাগুলি নিয়ে আলোচনা করে"। সে "নিজের জটিল আত্ম-অন্বেষণ ও আত্ম-গ্রহণের যাত্রা নিজেই পরিচালনা করে"। জুলস রুয়ের মাকে রুয়ের পুনরায় অসুস্থতার কথাও বলে।

## স্টাইল এবং ফ্যাশন
*এলি* পত্রিকায় জুলসকে স্টাইল আইকন বলা হয়েছে। পত্রিকাটি বলেছে: "ফ্যাশনের ক্ষেত্রে জুলস এখন পর্যন্ত ধারাবাহিকের সবচেয়ে পরীক্ষামূলক চরিত্র। নিজেকে খুঁজে বের করার চেষ্টায়, এখানে *জুলস* সবসময় নিজের পোশাকের সংগ্রহ নিয়ে পরীক্ষা-নিরীক্ষা করছে।" পত্রিকাটি *জুলস*কে "একজন অন্ধকারে পতিত দেবদূত এবং এক উন্মাদ, কল্পনাপ্রবণ অ্যানিমে চরিত্রের নিখুঁত মিশ্রণ' বলেও অভিহিত করেছে" এবং বলেছে, "*জুলসের* পোশাকের একটি মূল বৈশিষ্ট্য হলো স্তরবিন্যাস বা লেয়ারিং—টি-শার্টের ওপর স্লিপ ড্রেস, প্লিটেড স্কার্টের সঙ্গে ক্রপ টপ, আর তার সঙ্গে মোটা প্ল্যাটফর্ম হিল এবং আনুষাঙ্গিক হিসেবে চোকারের ব্যবহার—এইসবই তার পোশাকের শৈলীকে সবচেয়ে ভালোভাবে উপস্থাপন করে।" *গে টাইমস* জুলস ভনকে "টেলিভিশনের সবচেয়ে অগ্রদূতমূলক ট্রান্সজেন্ডার চরিত্র"-র ২০২২ সালের তালিকায় অন্তর্ভুক্ত করেছে।

## আরও দেখুন

*কাল্পনিক ট্রান্স চরিত্রের তালিকা
*ট্রান্সজেন্ডারদের মিডিয়া চিত্রায়ন
## তথ্যসূত্র

বিষয়শ্রেণী:কাল্পনিক কিশোর
শার্কোর কোলাঞ্জাইটিস ত্রয়ী

**শার্কোর কোলাঞ্জাইটিস ত্রয়ী** বা **শার্কোর কোলাঞ্জাইটিস ট্রায়াড** () হল জন্ডিস, জ্বর (সাধারণত কাঁপুনিসহ) এবং ডান-উর্ধ্ব উদরীয় ব্যথার সমন্বয়। এটি ঊর্ধ্বগামী কোলাঞ্জাইটিস (যকৃতে পিত্তনালীর সংক্রমণ) এর ফলস্বরূপ ঘটে। যখন এতে নিম্ন রক্তচাপ এবং মানসিক অবস্থার পরিবর্তন যুক্ত হয়, তখন এটি রেনল্ডস পেন্টাড নামে পরিচিত। এটি জাঁ-মার্টিন শার্কোর নামে নামকরণ করা হয়েছে।

## আরও দেখুন
* শার্কোর স্নায়বিক ত্রয়ী (অবিচ্ছিন্ন বাক্য, ইচ্ছাকৃত কাঁপুনি, নিস্ট্যাগমাস) - মাল্টিপল স্ক্লেরোসিস এর সাথে সম্পর্কিত একটি ত্রয়ী
* রেনল্ডস পেন্টাড

## তথ্যসূত্র

বিষয়শ্রেণী:রোগনির্ণয়মূলক গ্যাস্ট্রোএন্টেরোলজি
বিষয়শ্রেণী:চিকিৎসা ত্রয়ী
নিউ আলিপুর সুরুচি সংঘ

**নিউ আলিপুর সুরুচি সংঘ** হল কলকাতার নিউ আলিপুরে অবস্থিত একটি পেশাদার ফুটবল ক্লাব। এদের পুরুষ বিভাগ সিএফএল প্রিমিয়ার ডিভিশন ও মহিলা বিভাগ কলকাতা মহিলা ফুটবল লিগ প্রতিযোগিতায় নিয়মিত অংশগ্রহণ করে।

সুরুচি সংঘ ২০২৪–২৫ ভারতীয় নারী লিগ ২-তে অংশগ্রহণ করেছিল এবং প্রথমবারের জন্য কোনো জাতীয় স্তরের লিগে আবির্ভূত হয়েছিল।

## রেকর্ড
### পুরুষ দল
*কলকাতা প্রিমিয়ার ডিভিশন:
** সুপার সিক্স: ২০২৪
*সিএফএল ১ম ডিভিশন:
** চ্যাম্পিয়ন: ২০২৩
### মহিলা দল
*কলকাতা মহিলা ফুটবল লিগ:
** ৩য় স্থান: ২০২৪
** সেমি-ফাইনালিস্ট: ২০২৫
*আইডব্লিউএল ২
** গ্রুপ পর্ব: ২০২৪–২৫

## তথ্যসূত্র

বিষয়শ্রেণী:কলকাতার ফুটবল ক্লাব
বিষয়শ্রেণী:১৯৫২-এ ভারতে প্রতিষ্ঠিত
বিষয়শ্রেণী:১৯৫২-এ প্রতিষ্ঠিত ফুটবল ক্লাব
বিষয়শ্রেণী:ভারতের বহু-ক্রীড়া ক্লাব
বিষয়শ্রেণী:ভারতের ক্রীড়া দল
স্টেফানি প্রিন্স

**স্টিফেন পাসে** (জন্ম ৪ নভেম্বর, ১৯৯৭), যিনি তার মঞ্চ নাম **স্টেফানি প্রিন্স** দ্বারা অধিক পরিচিত, হলেন একজন ফিলিপিনো-কানাডিয়ান ড্র্যাগ শিল্পী, যিনি *কানাডাস ড্র্যাগ রেস*-এর দ্বিতীয় মৌসুম এবং এর সংস্করণ *কানাডাস ড্র্যাগ রেস: কানাডা ভার্সাস দ্য ওয়ার্ল্ড*-এর প্রথম মৌসুমে প্রতিযোগিতা করার জন্য সর্বাধিক পরিচিত। ফিলিপাইনে জন্মগ্রহণ করলেও, তিনি বর্তমানে অ্যালবার্টার ক্যালগারিতে থাকেন।

## পেশাজীবন
স্টেফানি প্রিন্স *কানাডাস ড্র্যাগ রেস-এর* দ্বিতীয় মৌসুমে প্রতিদ্বন্দ্বিতা করেছিলেন। এবিএস-সিবিএন নিউজের জোসিয়া আন্তোনিও, অনুষ্ঠানে তার পরিবেশনা সম্পর্কে মন্তব্য করেন: "স্টেফানি প্রিন্স তার জোলিবি-অনুপ্রাণিত প্রবেশকালীন সাজ দিয়ে রানওয়েতে অসাধারণ প্রদর্শনী করেছিলেন। পোস্টার দিয়ে তৈরি তার উচ্চমানের নকশাদার পোশাকের জন্য ডিজাইন চ্যালেঞ্জেও তিনি প্রশংসিতও হয়েছিলেন।"

২০২২ সালের নভেম্বরে স্টেফানি প্রিন্স *ড্র্যাগ রেস*-এর সংস্করণ *কানাডাস ড্র্যাগ রেস: কানাডা ভার্সাস দ্য ওয়ার্ল্ড* প্রতিযোগিতায় ফিরে আসেন। প্রথম পর্বে একটি নারী দলগত চ্যালেঞ্জের পর তিনি *কানাডাস ড্র্যাগ রেস* মৌসুম ২-এর প্রতিযোগী কেন্ডাল জেন্ডারের পাশাপাশি শেষ দুইয়ে স্থান লাভ করেন, তবে ফ্র্যাঞ্চাইজির ব্রিটিশ সংস্করণের প্রতিনিধিত্বকারী ভ্যানিটি মিলান কেন্ডাল জেন্ডারকে হারিয়ে প্রতিযোগিতা থাকে বাদ দেওয়ায় তিনি সেবারের মত রক্ষা পান। পরের পর্বে স্ন্যাচ গেম চ্যালেঞ্জে স্টেফানি প্রিন্স কার্ডি বি চরিত্রের রূপায়ণ করেন, যা তাকে টানা দ্বিতীয় সপ্তাহের জন্য শেষ দুইয়ে নিয়ে আসে, এবার তার সঙ্গে ছিলেন অনিতা উইগলইট, যিনি ফ্র্যাঞ্চাইজির অস্ট্রেলিয়ান এবং নিউজিল্যান্ড সংস্করণের প্রতিনিধিত্ব করছিলেন। *কানাডাস ড্র্যাগ রেস*-এর দ্বিতীয় মৌসুমে জয়লাভ করা আইসিস কৌচার এই পর্বে স্টেফানি প্রিন্সকে বাদ দেওয়ার সিদ্ধান্ত নেন।

## ফিল্মোগ্রাফি
### টেলিভিশন

* *[[ব্রিং ব্যাক মাই গার্লস]]* (২০২৪)

## ডিসকোগ্রাফি
### ফিচার্ড শিল্পী হিসেবে

## তথ্যসূত্র

## বহিঃসংযোগ
* 

বিষয়শ্রেণী:কানাডায় ফিলিপিনো অভিবাসী
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:কানাডীয় ড্র্যাগ কুইন
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
বোয়াসের লক্ষণ

**বোয়াসের লক্ষণ** বা **বোয়াসের সাইন** হল ডান হাইপোকন্ড্রিয়ামের নিচে বা ১২তম পঞ্জরাস্থি অঞ্চলে অতিসংবেদনশীলতা (সংবেদনশীলতা বৃদ্ধি বা পরিবর্তন), যা তীব্র পিত্তথলির প্রদাহের (পিত্তথলির প্রদাহ) একটি উপসর্গ হতে পারে। এটি এমন অনেক লক্ষণের মধ্যে একটি যা একজন চিকিৎসা প্রদানকারী উদর পরীক্ষার সময় খুঁজতে পারেন।

মূলত এই লক্ষণটি ১০ম থেকে ১২ম বক্ষীয় কশেরুকার ডানদিকের অঞ্চলে বিন্দু কোমলতাকে বোঝাত। এর সংবেদনশীলতা ৭%-এর কম।

এর নামকরণ করা হয়েছে ইসমার ইসিডর বোয়াসের (১৮৫৮-১৯৩৮) নামে, যিনি ছিলেন একজন জার্মান চিকিৎসক এবং তার দেশের প্রথম লাইসেন্সপ্রাপ্ত গ্যাস্ট্রোইনটেস্টাইনাল বিশেষজ্ঞ।

বোয়াসের লক্ষণ পাকস্থলী ও গ্রহণীর রোগও নির্দেশ করতে পারে। যখন বক্ষীয় কশেরুকা T10-T12-এর অনুপ্রস্থ প্রসেসগুলি হাতের তালুর নিচে দিয়ে চাপ দেওয়া হয় বা হালকাভাবে ঘষা হয়, তখন ব্যথা স্পাইনাস প্রসেসের বাম দিকে (পাকস্থলীর ক্ষুদ্র বক্রতার ক্ষতে) বা ডান দিকে (পাইলোরিক বা গ্রহণীর ক্ষতে) দেখা দিতে পারে।

## তথ্যসূত্র

বিষয়শ্রেণী:চিকিৎসা লক্ষণ
কালীঘাট স্পোর্টস লাভার্স অ্যাসোসিয়েশন

**কালীঘাট স্পোর্টস লাভার্স অ্যাসোসিয়েশন** (অপর নাম **কালীঘাট এসএলএ**) হল পশ্চিমবঙ্গের কলকাতার কালীঘাট অঞ্চল-ভিত্তিক একটি ভারতীয় পেশাদার ফুটবল ক্লাব। এই ক্লাবটি কলকাতা ফুটবল লিগে অংশগ্রহণ করে। ২০০০ সালে প্রতিষ্ঠিত এই ক্লাব শুরুতে একটি অপেশাদার ফুটবল ক্লাব হলেও ২০২০-এর দশকে ক্লাব কর্তৃপক্ষ পেশাদার ফুটবলে যোগদানের কথা ঘোষণা করেন।

কলকাতা প্রিমিয়ার ডিভিশন ম্যাচগুলির জন্য এই ক্লাবটি কলকাতার বিভিন্ন স্টেডিয়াম ব্যবহার করে।

## তথ্যসূত্র
* ফেসবুক – কালীঘাট স্পোর্টস লাভার্স অ্যাসোসিয়েশন
*এআইএফএফ

বিষয়শ্রেণী:কলকাতার ফুটবল ক্লাব
বিষয়শ্রেণী:২০০০-এ প্রতিষ্ঠিত ফুটবল ক্লাব
বিষয়শ্রেণী:ভারতের ক্রীড়া দল
বিষয়শ্রেণী:২০০০-এ ভারতে প্রতিষ্ঠিত
২০২৩–২৪ কলকাতা নারী ফুটবল লিগ

**২০২৩–২৪ [[কন্যাশ্রী কাপ|কলকাতা মহিলা ফুটবল লিগ]]** হল কন্যাশ্রী কাপ প্রতিযোগিতার ২৮তম আসর।

প্রতিযোগিতায় মোট ১৫ টি দল অংশগ্রহণ করেছিল যাদের যথাক্রমে আটটি ও সাতটি দলের দুটি গ্রুপে ভাগ করা হয়েছিল। ২২ নভেম্বর ২০২৩-এ ইস্টবেঙ্গল বনাম কালীঘাট স্পোর্টস লাভার্স অ্যাসোসিয়েশনের ম্যাচের মধ্য দিয়ে প্রতিযোগিতার সূচনা হয়েছিল; ম্যাচটি ইস্টবেঙ্গল গ্রাউন্ডে খেলা হয়েছিল।

## মাঠ
* রবীন্দ্র সরোবর স্টেডিয়াম
* ইস্টবেঙ্গল গ্রাউন্ড
* নৈহাটি স্টেডিয়াম
* অমল দত্ত ক্রীড়াঙ্গন 
* মহামেডান স্পোর্টিং গ্রাউন্ড
* ঋষি অরবিন্দ ময়দান, কোন্নগর
* বিধাননগর স্পোর্টস কমপ্লেক্স 
* স্পোর্টস অথোরিটি অফ ইন্ডিয়া গ্রাউন্ড, সল্টলেক 
* মোহনবাগান গ্রাউন্ড
* নেতাজী স্পোর্টস কমপ্লেক্স, কামালগাজি
* ব্যারাকপুর স্টেডিয়াম 
* ডাঃ আম্বেদকর গ্রাউন্ড, গয়েশপুর
* কিশোর ভারতী ক্রীড়াঙ্গন

## গ্রুপ পর্ব
### গ্রুপ এ

### গ্রুপ বি

## চ্যাম্পিয়নশিপ পর্ব

## তথ্যসূত্র

বিষয়শ্রেণী:কলকাতা মহিলা ফুটবল লিগ
বিষয়শ্রেণী:২০২৩–২৪-এ ভারতীয় ফুটবল লিগসমূহ
রেনল্ডসের পঞ্চলক্ষণ

**রেনল্ডসের পঞ্চলক্ষণ** হলো পিত্তপথের একটি গুরুতর সংক্রমণ বাধাজনিত আরোহী পিত্তনালীর প্রদাহের সাথে সামঞ্জস্যপূর্ণ লক্ষণ ও উপসর্গের সমষ্টি। এটি শার্কোর ত্রয়ীর (ডান উর্ধ্ব চতুর্থাংশে ব্যথা, জন্ডিস এবং জ্বর) সাথে শক (নিম্ন রক্তচাপ, দ্রুত হৃদ্গতি) এবং পরিবর্তিত মানসিক অবস্থার সমন্বয়। কখনও কখনও দুটি অতিরিক্ত লক্ষণকে কেবল নিম্ন রক্তচাপ এবং বিভ্রান্তি হিসাবে তালিকাভুক্ত করা হয়।

## নামকরণ
এটির নামকরণ করা হয় শল্যচিকিৎসক বেনেডিক্ট রেনল্ডসের নামে, যিনি ১৯৫৯ সালে (এভারেট ডারগানের সাথে) এটি বর্ণনা করেছিলেন।

## তথ্যসূত্র

বিষয়শ্রেণী:রোগনির্ণয়মূলক গ্যাস্ট্রোএন্টেরোলজি
বিষয়শ্রেণী:চিকিৎসা সংক্রান্ত পঞ্চলক্ষণ
পাঠচক্র ক্লাব

**পাঠচক্র ক্লাব** হল কলকাতার একটি পেশাদার ফুটবল ক্লাব। এই দল সিএফএল প্রিমিয়ার ডিভিশন প্রতিযোগিতায় নিয়মিত অংশগ্রহণ করে। ঋ

বর্তমানে ক্লাবটি কলকাতার আরেক ক্লাব ইউনাইটেড এসসির‌ সাথে যুক্ত।

## তথ্যসূত্র

বিষয়শ্রেণী:কলকাতার ফুটবল ক্লাব
বিষয়শ্রেণী:১৯৫৬-এ ভারতে প্রতিষ্ঠিত
মার্ফির সাইন

চিকিৎসাবিজ্ঞানে, **মার্ফির সাইন** (যা **সুইনির সাইন** নামেও পরিচিত) হলো শারীরিক পরীক্ষার সময় উদর পরীক্ষার অংশ হিসেবে সম্পাদিত একটি পদ্ধতি। এটি উপরের ডান পেটের চতুর্থাংশে ব্যথার পার্থক্যমূলক রোগনির্ণয়ে সহায়ক। সাধারণত, এটি তীব্র পিত্তথলির প্রদাহে ধনাত্মক হয়, কিন্তু পিত্তনালীতে পাথর থাকলে, বৃক্কের প্রদাহে এবং আরোহী পিত্তনালীর প্রদাহে ঋণাত্মক হয়।

## শারীরিক পরীক্ষার সময়
শাস্ত্রীয়ভাবে, মার্ফির সাইন শায়িত অবস্থায় উদর পরীক্ষার সময় পরীক্ষা করা হয়; এটি রোগীকে শ্বাস ছাড়তে বলে তারপর পঞ্জর প্রান্তের নিচে ডানদিকে মধ্য-কণ্ঠাস্থিরেখায় (পিত্তথলির আনুমানিক অবস্থান) হাতটি সাবধানে রাখার মাধ্যমে সম্পাদিত হয়। তারপর রোগীকে শ্বাস নেওয়ার নির্দেশ দেওয়া হয়। সাধারণত, শ্বাসগ্রহণের সময় উদরের ভেতরের অংশ নিচের দিকে নামে যখন মধ্যচ্ছদা নিচে নেমে যায় (এবং ফুসফুস প্রসারিত হয়)। যদি রোগী শ্বাস নেওয়া বন্ধ করে দেয় (কারণ পিত্তথলি বেদনাদায়ক এবং নিচে নেমে যাওয়ার সময় পরীক্ষকের আঙুলের সংস্পর্শে আসে) এবং শ্বাসে "বাধা" নিয়ে কাতরায়, তাহলে পরীক্ষাটি ধনাত্মক বলে বিবেচিত হয়। পরীক্ষাটি ঋণাত্মক বলে বিবেচিত হওয়ার জন্য, একই পদ্ধতি বাম দিকে সম্পাদিত হলে ব্যথা সৃষ্টি করা উচিত নয়।

## পূর্বাভাসমূলক মান
মার্ফির সাইনের উচ্চ সংবেদনশীলতা এবং ঋণাত্মক পূর্বাভাসমূলক মান রয়েছে, যদিও নির্দিষ্টতা উচ্চ নয়। তবে, বয়স্ক ব্যক্তিদের মধ্যে সংবেদনশীলতা উল্লেখযোগ্যভাবে কম; বয়স্ক ব্যক্তির মধ্যে মার্ফির সাইন ঋণাত্মক হলে তা পিত্তথলির প্রদাহ বাতিল করতে কার্যকর নয় যদি অন্যান্য পরীক্ষা এবং ক্লিনিকাল ইতিহাস রোগনির্ণয় নির্দেশ করে।

## ইতিহাস
এই সাইনের নামকরণ করা হয়েছে মার্কিন চিকিৎসক জন বেঞ্জামিন মার্ফির (১৮৫৭-১৯১৬) নামে, যিনি ১৮৮০-এর দশক থেকে ১৯০০-এর দশকের শুরুতে শিকাগোর একজন শল্যচিকিৎসক ছিলেন। তিনি প্রথম গভীরভাবে স্পর্শকাতরতার সময় পঞ্জরপ্রান্তিক অঞ্চলে গভীর শ্বাস নিলে পিত্তথলির রোগে আক্রান্ত রোগীর অতিসংবেদনশীলতা বর্ণনা করেছিলেন।

## আরো দেখুন
* কুরভোয়াজিয়ারের সূত্র – যখন পিত্তথলি স্পর্শকাতর হয়, ব্যথাহীন জন্ডিসের পিত্তপাথরের সাথে সম্পর্কিত হওয়ার সম্ভাবনা কম থাকে।
* মার্ফির ত্রয়ী

## তথ্যসূত্র

## বহিঃসংযোগ
* 

বিষয়শ্রেণী:রোগনির্ণয় সংক্রান্ত শল্যচিকিৎসা
বিষয়শ্রেণী:চিকিৎসা সংকেত
বিষয়শ্রেণী:যকৃতবিজ্ঞান
সিনথিয়া কিস

**সিনথিয়া কিস** হলো **ড্যানিয়েল ফিনলানের** মঞ্চ নাম। তিনি একজন কানাডিয়ান ড্র্যাগ শিল্পী, *যিনি কানাডাস ড্র্যাগ রেস-*এর দ্বিতীয় মৌসুমে প্রতিদ্বন্দ্বিতা করার জন্য সর্বাধিক পরিচিত।

## প্রাথমিক জীবন এবং শিক্ষা
ফিনলানের জন্ম ও বেড়ে ওঠা অন্টারিওর পিটারবোরোতে।  তিনি টরন্টোর রাইয়ারসন বিশ্ববিদ্যালয়ের ফ্যাশন বিভাগ থেকে স্নাতক ডিগ্রি অর্জন করেন।

## পেশাজীবন
পড়াশোনা শেষ করার পর ফিনলান ভ্যানকুভারে ড্র্যাগ করা শুরু করেন। তিনি ২০১৬ সালে তার প্রথম ড্র্যাগ প্রতিযোগিতায় অংশগ্রহণ করেছিলেন।  সিনথিয়া কিস *কানাডাস ড্র্যাগ রেস-এর* দ্বিতীয় মৌসুমের একজন প্রতিযোগী ছিলেন। তিনি প্রতিযোগিতায় সপ্তম স্থান অধিকার করেন।

সিনথিয়া কিস নিয়মিতভাবে "ব্র্যাট প্যাক" নামক ড্র্যাগ দলের অংশ হিসেবে *কানাডাস ড্র্যাগ রেস-এর* অন্য দুই প্রতিযোগী কেন্ডাল জেন্ডার এবং জিয়া মেট্রিকের সাথে পারফর্ম করেছেন।

### ড্র্যাগ নামের উৎস
এক রাতে বিছানায় শুয়ে থাকার সময় তাঁর ড্র্যাগ নামটি সিনথিয়ার মাথায় আসে। "সিনথিয়া" নামটি "S" দিয়ে লেখার ধারণাটি তার ভালো লেগেছিল, কারণ এটি তাঁকে "সিনথেসাইজার", "সিন্থো পপ" এবং বার্বি ডলের মতো "সিনথেটিক" জিনিসের কথা মনে করিয়ে দিত। আর "কিস" অংশটি রেখেছিলেন "মুয়া" (চুমুর শব্দ) বোঝাতে। তার মনে হয়েছিল নামটির ধ্বনি বেশ আকর্ষণীয়, এবং তিনি বলেছিলেন এটিকে তিনি একটি ব্র্যান্ড হিসেবে কল্পনা করতে পারেন।

## ব্যক্তিগত জীবন
ফিনলান ভ্যানকুভারের বাসিন্দা।  তার ভাই, ম্যাথিউ ফিনলান, একজন অভিনেতা যিনি সিবিসি জেমের ওয়েব ধারাবাহিক *গোস্টিং উইথ লুক হাচি অ্যান্ড ম্যাথিউ ফিনলান*-এর সহ-সঞ্চালক হিসেবে সুপরিচিত।

সিনথিয়া ড্র্যাগে *she* / *her* এবং ড্র্যাগের বাইরে *he* / *him* সর্বনাম ব্যবহার করেন।

## ফিল্মোগ্রাফি
### টেলিভিশন
* *কানাডাস ড্র্যাগ রেস* (২০২১)
* *গোস্টিং উইথ লুক হাচি অ্যান্ড ম্যাথিউ ফিনলান* (২০২৪) 

### ওয়েব ধারাবাহিক
* *[[ব্রিং ব্যাক মাই গার্লস]]* (২০২২)

## আরও দেখুন
* ভ্যানকুভারের ব্যক্তিদের তালিকা

## তথ্যসূত্র

## বহিঃসংযোগ
* 

বিষয়শ্রেণী:রায়ার্সন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কানাডীয় ড্র্যাগ কুইন
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
ক্লাউদিও ক্রানেভিতের

**ক্লাউদিও মাতিয়াস ক্রানেভিতের** (, ; জন্ম: ২১ মে ১৯৯৩; **ক্লাউদিও ক্রানেভিতের** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেত এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

২০১২ সালে, ক্রানেভিতের আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

## প্রারম্ভিক জীবন
ক্লাউদিও মাতিয়াস ক্রানেভিতের ১৯৯৩ সালের ২১শে মে তারিখে আর্জেন্টিনার সান মিগেল দে তুকুমানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ক্রানেভিতের আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১২ সালের ১৪ই আগস্ট তারিখে তিনি জার্মানি অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:সান মিগেল দে তুকুমানের ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:ফুটবল ক্লাব মোন্তেররেইয়ের খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
সুকি ডল

**আন্দ্রে ফাম**, যিনি **সুকি ডল** নামেই অধিক পরিচিত, একজন কানাডিয়ান ড্র্যাগ শিল্পী এবং কস্টিউম নকশাকার, যিনি *কানাডাস ড্র্যাগ রেস*-এর দ্বিতীয় মৌসুমে প্রতিদ্বন্দ্বিতা করেছিলেন।

## পেশাজীবন
ফামকানাডাস *ড্র্যাগ রেস*এর দ্বিতীয় মৌসুমে সুকি ডল হিসেবে প্রতিদ্বন্দ্বিতা করেছিলেন। তিনি স্ন্যাচ গেম চ্যালেঞ্জে ইয়োকো ওনোর বেশ ধারণ করেছিলেন। অনুষ্ঠান শেষে, সুকি ডল তার সহকর্মীদের সাথে সফরে যোগ দেন। তিনি *কানাডাস ড্র্যাগ রেস* প্রতিযোগী ইভ ৬০০০, আইসিস কৌচার, কিমি কৌচার, কিমোরা আমোর এবং ওসেন অ্যাকোয়া-ব্ল্যাকের সাথে কারেজ অ্যাক্রস কানাডা সফরেও যোগ দিয়েছিলেন।

সুকি ডল *কানাডাস ড্র্যাগ রেস* মৌসুম দুইয়ের মিস কনজেনিয়ালিটি খেতাব লাভ করেন।

*এক্সট্রা ম্যাগাজিনের* রাস মেরিন, সুকি ডলকে " কুইবেকে নিয়মিত কাজ করা খুব কম সংখ্যক এশীয় বংশোদ্ভূত ড্র্যাগ শিল্পীদের মধ্যে একজন" হিসেবে বর্ণনা করেছেন। তিনি টরন্টোর কুইন্স অফ ডিম সাম ইভেন্টেও পারফর্ম করেছেন, যা এশীয় এবং প্রশান্ত মহাসাগরীয় দ্বীপপুঞ্জের ড্র্যাগ শিল্পীদের প্রতিনিধিত্ব করে।

দ্বিতীয় মৌসুমে অংশগ্রহণের পর থেকে তিনি কানাডাস ড্র্যাগ রেসের ভবিষ্যতের মৌসুমগুলিতে আইসিস কৌচার এবং ব্রুক লিন হাইটসের পোশাকের জন্য পোশাক পরিকল্পনাকারী হিসেবে কাজ চালিয়ে যাচ্ছেন।

## ব্যক্তিগত জীবন
ফাম মন্ট্রিলে বাস করেন। তিনি চীনা, কম্বোডিয়ান এবং ভিয়েতনামী বংশোদ্ভূত। সুকি ড্র্যাগে *she* / *her* এবং ড্র্যাগের বাইরে *he* / *him* সর্বনাম ব্যবহার করেন।

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চীনা বংশোদ্ভূত কানাডীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:কানাডীয় ড্র্যাগ কুইন
বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
ক্রিস্টোফার স্ট্রিট প্রকল্প

**ক্রিস্টোফার স্ট্রিট প্রজেক্ট** (**ক্রিস্টোফার স্ট্রিট প্রকল্প**) হল মার্কিন যুক্তরাষ্ট্রের একটি সংস্থা যা ট্রান্সজেন্ডার ব্যক্তিদের অধিকারের অগ্রগতির জন্য কর্মরত। ট্রান্সজেন্ডার অধিকারের সমর্থনে এই সংস্থাটি তার বিভিন্ন কর্মসূচী পালনে তৎপর; যেমন, মার্কিন কংগ্রেসে ট্রান্সজেন্ডার অধিকারের সমর্থক প্রার্থীদের নির্বাচনে সহায়তা, ট্রান্সজেন্ডার অধিকারের বিরোধী ডেমোক্র্যাটিক রাজনীতিবিদদের ক্ষমতাচ্যুত করতে সহায়তা করা, ট্রান্সজেন্ডার সম্প্রদায়ের প্রতি ডেমোক্র্যাটিক দলের আইন প্রণেতাদের প্রতিশ্রুতি পর্যবেক্ষণ করা এবং ট্রান্সজেন্ডার সম্প্রদায়কে যারা আমেরিকান সমাজের জন্য ক্ষতিকারক মনে করে তাদের বিরুদ্ধে আইনি লড়াই করা, ইত্যাদি।

## লক্ষ্য
১৯৬৯ সালের স্টোনওয়াল দাঙ্গা এবং ক্রিস্টোফার স্ট্রিটে *স্টোনওয়াল ইনের* অবস্থানের কথা উল্লেখ করে এই প্রকল্পের নামকরণ করা হয়েছে। ২০২৫ সালের জানুয়ারিতে এই প্রকল্পের সূচনা হয়েছিল। এই প্রকল্পের মাধ্যমে সমস্ত মার্কিন যুক্তরাষ্ট্রে বসবাসকারী ট্রান্সজেন্ডার ব্যক্তিদের ন্যায়বিচারের জন্য রাজনৈতিক অভ্যুত্থানের লক্ষ্যে কাজ করা হচ্ছে। এটি মূলত একটি নির্বাচনী সংস্থা, যা রাজনৈতিক ক্ষেত্রে ট্রান্সজেন্ডার সম্প্রদায়ের বিষয়গুলির সাথে সম্পর্কিত গণতান্ত্রিক নীতিগত অবস্থান এবং যোগাযোগ কৌশলকে প্রভাবিত করার জন্য শুরু হয়েছিল। যেসকল ডেমোক্র্যাটিক নেতারা বিশ্বাস করে যে তারা ধারাবাহিকভাবে ট্রান্সজেন্ডার অধিকারকে সমর্থন করেনি, যারা ট্রান্সজেন্ডার শিশু এবং পরিবারগুলির জীবনযাপনকে প্রতিকূলভাবে প্রভাবিত করেছে, এই রাজনৈতিক প্রকল্পের মাধ্যমে সেইসকল নেতাদের ক্ষমতাচ্যুত করার লক্ষ্যে কাজ করা হয়।

## সমর্থন
ক্রিস্টোফার স্ট্রিট প্রকল্পটি মার্কিন যুক্তরাষ্ট্রের প্রতিনিধি পরিষদ এবং মার্কিন যুক্তরাষ্ট্রের সিনেটের সদস্যদের দ্বারা সমর্থিত। এই প্রকল্পের সমর্থকদের মধ্যে রয়েছে মার্কিন সিনেটর অ্যান্ডি কিম, প্রতিনিধি আয়ানা প্রেসলি এবং জেসমিন ক্রকেট। প্রেসলি এক বিবৃতিতে বলেন যে তিনি ক্রিস্টোফার স্ট্রিট প্রকল্পের সূচনা করতে পেরে গর্বিত, যা আরও ন্যায়সঙ্গত আমেরিকা গড়ে তুলতে সাহায্য করবে। যেখানে ট্রান্সজেন্ডার সম্প্রদায়ের মানুষদের সম্মান করা হবে, তাদের প্রয়োজনীয় স্বাস্থ্যসেবা দেওয়া হবে এবং তারা বৈষম্য ও সহিংসতা থেকে মুক্তভাবে তাদের জীবনযাপন করতে পারবে।

## তথ্যসূত্র

বিষয়শ্রেণী:২০২৫-এ প্রতিষ্ঠিত সংগঠন
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
সিনেফেবল

**সিনেফেবল** হল একটি ফরাসি সংস্থা যার মূল উদ্দেশ্য হল লেসবিয়ান বিষয়ের উপর নির্মিত সিনেমার প্রচার করা। এই সংস্থা মূলত প্যারিসের আন্তর্জাতিক লেসবিয়ান এবং নারীবাদী চলচ্চিত্র উৎসবের মাধ্যমে লেসবিয়ানরা সিনেমার প্রচার করে।

১৯৮৯ সালে ক্রিটেইলের আন্তর্জাতিক মহিলা চলচ্চিত্র উৎসবে নারী সমকামিতা বিষয়ভুক্ত চলচ্চিত্রের ক্ষেত্রে পর্যাপ্ত প্রচার না হওয়ার কারণে এই সমিতির জন্ম হয়। সিনেফেবলের লক্ষ্য হল লেসবিয়ানদের জন্য একটি লেসবিয়ান চলচ্চিত্র উৎসব আয়োজন করা যার মাধ্যমে লেসবিয়ান সম্প্রদায়ের মানুষদের জীবন এবং সমস্যা সম্পর্কে সমাজে আরও বেশি প্রচার করা সম্ভব হবে।

## প্যারিস আন্তর্জাতিক চলচ্চিত্র উৎসব : যখন লেসবিয়ানরা সিনেমা বানায়

### সংগঠন
এই চলচ্চিত্র উৎসবটি শুধুমাত্র মহিলা দর্শকদের জন্য তৈরি করা হয়েছে। এই চলচ্চিত্র উৎসব তার সূচনার পর থেকেই বহু বিতর্ক এবং আলোচনার কেন্দ্রবিন্দু হয়ে উঠেছে। মূলত সমকামীতা এবং নারীবাদ নিয়ে আলোচনার জন্য সিনেমার মাধ্যমে সামাজিক ক্ষেত্র প্রস্তুত করার জন্য এই এই চলচ্চিত্র উৎসবের আয়োজন করা হয়।

সিনেফেবল সংগঠন একটি স্ব-পরিচালিত সংগঠন। এই চলচ্চিত্র উৎসবের আয়োজনের জন্য সংস্থার নিজস্ব আর্থিক তহবিল রয়েছে। ২০০৩ সাল থেকে সিনেফেবল সংগঠন তার নিজস্ব তহবিলের অর্থে পরিচালিত হচ্ছে। তবে এই সংগঠন প্যারিস শহরের *পুরুষ ও মহিলা মধ্যে সমতা পর্যবেক্ষণ* সমিতি থেকে থেকে আর্থিক অনুদান পায়।

### ইতিহাস
১৯৮৯ সালে এই চলচ্চিত্র উৎসবটির সূচনা হয়। ১৯৯২ এবং ১৯৯৩ সালে প্যারিসের লা ক্লেফের সাংস্কৃতিক কেন্দ্রে এই অনুষ্ঠানটি অনুষ্ঠিত হত। তারপর সাংস্কৃতিক কেন্দ্র আন্দ্রে মালরাক্সে ( লে ক্রেমলিন-বিসেত্রে )-তে ২০০০ সাল পর্যন্ত এই চলচ্চিত্র উৎসব অনুষ্ঠিত হয়। ২০০০ সালে চলচ্চিত্র উৎসবে অংশগ্রহনকারীর সংখ্যা উল্লেখযোগ্য হারে বৃদ্ধি পায় এবং তারপর থেকে চলচ্চিত্র উৎসবটি লে-ট্রায়াথলন নাট্যমঞ্চে অনুষ্ঠিত হতে শুরু করে। ২০১০ সাল থেকে, উৎসবটি প্যারিসের *অ্যারোন্ডিসমেন্টের এস্পেস রিউইলিতে* প্রদর্শিত হচ্ছে।. ২০১০ থেকে ২০১৬ সাল পর্যন্ত, এই চলচ্চিত্র উৎসবে বিভিন্ন লেসবিয়ান চলচ্চিত্র প্রদর্শিত হয়েছিল। 

১৯৯৬ সাল থেকে শুরু করে এই উৎসবে প্রায় ৭০০০টি চলচ্চিত্র প্রদর্শিত হয়েছে।

## তথ্যসূত্র

বিষয়শ্রেণী:লেসবিয়ান নারীবাদী সংগঠন
বিষয়শ্রেণী:ফ্রান্সে সমকামী সংস্কৃতি
বিষয়শ্রেণী:সমকামী অনুষ্ঠান
বিষয়শ্রেণী:ফ্রান্স ভিত্তিক সমকামী সংগঠন
প্রাইডলাইনস

**প্রাইডলাইনস** হল ফ্লোরিডার মিয়ামিতে অবস্থিত একটি ৫০১ সি(৩)  অলাভজনক সংস্থা, যা মিয়ামি - ডেড কাউন্টিতে একমাত্র এলজিবিটিকিউএআই+ কমিউনিটি সেন্টার হিসেবে কাজ করে এবং কাউন্টি জুড়ে ব্যাপক পরিষেবা প্রদান করে। প্রাইডলাইনসের সদর দপ্তর লিবার্টি সিটিতে অবস্থিত  এবং মিয়ামি বিচ এবং কাটলার বেতে এর স্যাটেলাইট অবস্থান রয়েছে।  সংস্থাটি মিয়ামির ওভারটাউন বিভাগে একটি আবাসন সুবিধা খোলার ঘোষণা দিয়েছে।  প্রাইডলাইনস বিভিন্ন ধরণের মানবিক পরিষেবা প্রদান করে যার মধ্যে রয়েছে এলজিবিটিকিউ+ সম্প্রদায়ের জন্য একটি নিরাপদ স্থান, আবাসন, কেস ম্যানেজমেন্ট, মানসিক স্বাস্থ্য পরামর্শ, একটি পোশাকের আলমারি, ঝরনা, খাবারের প্যান্ট্রি এবং প্রতিদিনের গরম খাবার, একটি ক্লিনিক যেখানে সম্প্রদায়কে পিআরইপি/পিইপি/এআরভি ওষুধ সরবরাহ করা এবং আরও অনেক কিছু অন্তর্ভুক্ত।

## ইতিহাস
অনিতা ব্রায়ান্ট এবং এলজিটিকিউ সম্প্রদায়ের প্রতি তার হুমকির প্রেক্ষাপটে ১৯৮২ সালে ডঃ মেরিলিন ভলকার এবং পিটার মেয়ার এবং মিয়ামি ডেড কলেজের এলজিবিটিকিউ ছাত্রদের একটি দল প্রাইডলাইনস শুরু করে। প্রাইডলাইনস মূলত মিয়ামির গে এবং লেসবিয়ান গ্রুপ হিসাবে শুরু হয়েছিল।  দলটি একটি সহকর্মী-নেতৃত্বাধীন/প্রাপ্তবয়স্কদের সুবিধার্থে আলোচনা গোষ্ঠী প্রদান করেছিল। এই সংগঠনটি একটি সহায়তা গোষ্ঠী হিসেবে কাজ করেছিল যেখানে তরুণরা যৌন পরিচয়ের মুখোমুখি চ্যালেঞ্জগুলি বুঝতে পারত এবং তাদের বেড়ে ওঠার জন্য সরঞ্জাম দেওয়া হত। ১৯৯৬ সালে, সংগঠনের বিকাশ এবং সমকামী পরিচয় বুঝতে আগ্রহীদের জন্য সহায়ক পরিবেশ তৈরিতে এর মনোযোগকে আরও ভালোভাবে উপস্থাপন করার জন্য, গোষ্ঠীটির নামকরণ করা হয় প্রাইডলাইনস ইয়ুথ সার্ভিসেস, ইনকর্পোরেটেড। 

এইচআইভি/এইডস সংকটের প্রতিক্রিয়ায়, প্রাইডলাইনস ইয়ুথ সার্ভিসেস, ইনকর্পোরেটেড সম্প্রদায়কে সমর্থন এবং উন্নীত করার ক্ষেত্রে তার ভূমিকা স্বীকৃতি দিয়েছে এবং সম্প্রদায়ের সদস্যদের ভাইরাসের জন্য পরীক্ষা শুরু করেছে। ২০২৪ সালে, প্রাইডলাইনস ঘোষণা করে যে এটি কেবল এইচআইভি/এইডস/এসটিআই পরীক্ষা করবে না বরং এটি চিকিৎসা, প্রতিরোধ এবং সম্প্রদায়ের সদস্যদের বিনামূল্যে স্বাস্থ্য বীমা প্রদানের জন্য তার পরিষেবাগুলি প্রসারিত করবে। 

বছরের পর বছর ধরে, সংস্থাটি মিয়ামি - ডেড কাউন্টি, মিয়ামি শহর এবং মিয়ামি বিচ শহর থেকে জনসমর্থন পেয়েছে। মিয়ামি শহর সংস্থাটিকে তাদের প্রচেষ্টায় সহায়তা করার জন্য $৫০,০০০ প্রদান করেছে।  প্রাইডলাইনস সম্প্রতি প্রাইড মাসে সহায়তা করার জন্য একটি গুরুত্বপূর্ণ সংস্থা হিসেবে পরিচিত হয়েছে। 

## সংক্ষিপ্ত তথ্য
প্রাইডলাইনস একটি এলজিবিটিকিউ+ কমিউনিটি সংগঠন, যা সাধারণত সমতা, সচেতনতা এবং অধিকার রক্ষার লক্ষ্যে কাজ করে।

প্রতিষ্ঠা:
প্রাইডলাইনস মূলত একটি যুব-কেন্দ্রিক এলজিবিটিকিউ+ সংগঠন হিসেবে যাত্রা শুরু করে। এটি যুক্তরাষ্ট্রের মায়ামি, ফ্লোরিডা-ভিত্তিক একটি অলাভজনক সংস্থা।

উদ্দেশ্য:
তরুণ এলজিবিটিকিউ+ ব্যক্তিদের মানসিক ও সামাজিকভাবে সহায়তা প্রদান করা, নিরাপদ পরিসর তৈরি করা, এবং শিক্ষা ও প্রশিক্ষণের মাধ্যমে সচেতনতা বৃদ্ধি করা।

কার্যক্রম:

পরামর্শ সেবা ও সহায়তা গোষ্ঠী

এইচআইভি/এআইডিএস এবং যৌন স্বাস্থ্য সম্পর্কিত শিক্ষা কার্যক্রম

লিডারশিপ ট্রেনিং ও ইয়ুথ প্রোগ্রাম

কমিউনিটি ইভেন্ট ও সমতা বিষয়ক প্রচারাভিযান

বিশেষত্ব:
এটি তরুণদের জন্য একটি নিরাপদ ও গ্রহণযোগ্য পরিবেশ নিশ্চিত করতে কাজ করে, যেখানে তারা তাদের পরিচয় প্রকাশ করতে পারে এবং সহানুভূতির সাথে সহায়তা পায়।

## তথ্যসূত্র

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
১৭তম ব্রিকস শীর্ষ সম্মেলন

**২০২৫ সালের ব্রিকস শীর্ষ সম্মেলন** হলো ব্রাজিলের রিও দি জানেইরুতে অনুষ্ঠিত আসন্ন সপ্তদশ বার্ষিক ব্রিকস শীর্ষ সম্মেলন। 

## পটভূমি
২০২৫ সালের ২৮ এবং ২৯ এপ্রিল, ব্রাজিলের রিও ডি জেনেইরোতে ব্রিকসের সদস্য দেশগুলোর পররাষ্ট্রমন্ত্রীদের মধ্যে একটি পূর্বনির্ধারিত বৈঠক অনুষ্ঠিত হয়। যদিও তারা একটি ঐক্যবদ্ধ যৌথ বিবৃতি প্রকাশ করতে ব্যর্থ হন, তবে মার্কিন যুক্তরাষ্ট্রের ট্রাম্প প্রশাসনের পক্ষ থেকে রক্ষাকবচ বাণিজ্যনীতি বৃদ্ধির বিষয়ে নেতারা উদ্বেগ প্রকাশ করেন।

## প্রত্যাশিত নেতৃবৃন্দ

File:Lula (05-09-2024).jpg|alt=BrazilLuiz Inácio Lula da Silva, President|***'<br />'''[[লুইজ ইনাসিউ লুলা দা সিলভা]], ব্রাজিলের রাষ্ট্রপতি''' '''(নিমন্ত্রক)'''
File:Сергей Лавров (14-02-2022) (cropped).jpg|alt=Russia Sergei Lavrov, Foreign Minister|***'সের্গেই ল্যাভরভ, রাশিয়ার পররাষ্ট্রমন্ত্রী 
File:Official Photograph of Prime Minister Narendra Modi Portrait (crop).png|alt=India Narendra Modi, Prime Minister|***'<br />[[নরেন্দ্র মোদি]], [[ভারতের প্রধানমন্ত্রী]]
File:Li Qiang (2024) (cropped).jpg|alt=China Li Qiang, Premier|***'লি ছিয়াং, চীনের প্রধানমন্ত্রী
File:2019 Reunião Informal do BRICS - 48142657142 (cropped).jpg|alt=South Africa|***'<br />[[সিরিল রামাফোসা]], দক্ষিণ আফ্রিকার রাষ্ট্রপতি
File:AbdelFattah Elsisi.jpg|alt=Egypt|***'আবদেল ফাত্তাহ আল-সিসি, মিশরের রাষ্ট্রপতি
File:Sergio Mattarella and Abiy Ahmed Ali (2) (cropped).jpg|alt=Ethiopia|***'<br />[[আবি আহমেদ]], ইথিওপিয়ার প্রধানমন্ত্রী
File:Masoud Pezeshkian 2024 (A) (cropped).jpg|alt=Iran|***'মাসুদ পেজেশকিয়ান, ইরানের রাষ্ট্রপতি
File:Prabowo Subianto 2024 official portrait.jpg|alt=Indonesia Prabowo Subianto, President|***'<br />[[প্রাবোও সুবিয়ান্তো]], [[ইন্দোনেশিয়ার রাষ্ট্রপতি]]
File:Mohammed bin Zayed Al Nahyan - 2021 (51683733605) (cropped).jpg|alt=United Arab Emirates|***'মোহাম্মদ বিন জায়েদ আল নাহিয়ান, সংযুক্ত আরব আমিরাতের রাষ্ট্রপতি


## আরও দেখুন
*১৫তম ব্রিকস শীর্ষ সম্মেলন

## তথ্যসূত্র

বিষয়শ্রেণী:২১শ শতাব্দীর কূটনৈতিক সম্মেলন
বিষয়শ্রেণী:ব্রাজিলের কূটনৈতিক সম্মেলন
সিসি এবং অ্যাডা

**সিসি এবং অ্যাডা** (*সিসি অ্যান্ড অ্যাডা*) হল একটি কৌতুকধর্মী ড্র্যাগ পরিবেশনা (যেখানে পুরুষেরা নারীদের মতো পোশাক ও সজ্জা পরিধান করে ও নারীদের আদবকায়দা নকল করে দর্শকদের মনোরঞ্জন করে) যা স্থানীয় টেলিভিশনে সম্প্রচারিত হত। এই টেলিভিশন কৌতুক নাটকে সিসি ব্রেথওয়েট এবং অ্যাডা শাফলবোথাম (বা সাইডবটম) নামক উত্তর ইংল্যান্ডের (অথবা, আরও স্পষ্টভাবে, ল্যাঙ্কাশায়ার ) দুই কাল্পনিক গৃহবধূর কাহিনী পরিবেশন করা হত। এই নাটকটির সম্প্রচার শুরু হয় সত্তর-আশির দশকে। টেলিভিশনের দুই কৌতুকাভিনেতা লেস ডসন এবং  রয় ব্যারাক্লো ছিলেন এই অনুষ্ঠানের নির্মাতা এবং চরিত্রাভিনেতা।

## অনুষ্ঠানের সারবস্তু
*সিসি অ্যান্ড অ্যাডা* নামক টেলিভিশনের এই কৌতুকধর্মী নাটকে দুই মহিলা চরিত্রকে দেখানো হত, যারা সবসময় নিজেদের মধ্যে পরচর্চায় মশগুল হয়ে থাকতো। দুই চরিত্রাভিনেতা তাদের হাস্যরসাত্মক ভঙ্গিমা, ঠোঁটের নমনীয়তা এবং চটুল ভঙ্গীমার মাধ্যমে দুই মহিলা গৃহবধুর চরিত্র ফুটিয়ে তুলতেন। সিসি এবং অ্যাডা ব্রিটিশ জনসাধারণের কাছে সেইসময় বেশ জনপ্রিয় হয়ে ওঠে।  

## ইতিহাস
অনুষ্ঠানের অভিনেতা ডসন একবার উল্লেখ করেছিলেন যে, ল্যাঙ্কাশায়ারের কারখানার শ্রমিকদের আদবকায়দা নকল করে তিনি চরিত্রের মধ্যে যোগ করার চেষ্টা করতেন যা চরিত্রকে আরও কৌতুকময় করে তুলতো।

দুই কৌতুকাভিনেতা লেস ডসন এবং রয় ব্যারাক্লোর জুটি তদের পারস্পরিক অনুশীলনের মাধ্যমে সিসি অবং অ্যাডার চরিত্র ফুটিয়ে তুলেছিলেন। সঙ্গীত তারকা নরম্যান ইভান্স, যিনি ১৯৫০ সাল প্রকাশিত চলচ্চিত্র, *ওভার দ্য গার্ডেন ওয়াল* -এ ফ্যানি লটনের ভূমিকায় অভিনয় করেছিলেন তার প্রতি শ্রদ্ধা জানিয়ে তারা এই অনুষ্ঠানটির সূচনা করেন।   অভিনেতা ডসনকে ড্র্যাগ পরিবেশনার জন্য প্রাথমিক অনুশীলন করতে হয়। অভিনেতা ব্যারাক্লো প্রাথমিকভাবে নিশ্চিত ছিলেননা যে তিনি অভিনয়ে ডসনকে উপযুক্ত সঙ্গত করতে পারবেন কিনা। যাইহোক অনুষ্ঠানটি শুরু হয় এবং দর্শকদের কাছে জনপ্রিয় হয়ে ওঠে।

ব্যারাক্লো বলেছিলেন যে, সিসি চরিত্রটির জন্য তিনি তার এক খুড়ি অ্যানির কাছ থেকে অনুপ্রেরনা নিয়েছিলেন।  ডসনের অ্যাডা চরিত্রের হাতে সবসময় একটি হ্যান্ডব্যাগ থাকত যা এই চরিত্রের অবিচ্ছেদ্য অংশ হয়ে ওঠে।

১৯৮৪ সালে ফ্রেশ ক্রিম কেকের একটি বিজ্ঞাপনের সিসি এবং অ্যাডা চরিত্রদুটিকে পুনরায় উপস্থাপনা করা হয়েছিল।  নব্বইয়ের দশকের গোড়ার দিকে পোস্ট অফিসের টেলিভিশন তাদের অ্যানিমেশন শৈলীর বিজ্ঞাপনে সিসি এবং অ্যাডা চরিত্রদুটিকে ব্যবহার করেছিল (ডসন এবং ব্যারাক্লোর কণ্ঠে)।

### মঞ্চ অনুষ্ঠান
গ্রাহাম ওয়ারেনারের লেখা একটি নতুন নাটকে সিসি এবং অ্যাডা চরিত্রের অন্তর্ভুক্তি ঘটে। জেজে (জন-জ্যাকসন) অ্যালমন্ড আরেকটি নাটক পরিচালনা করেন যার নাম *সিসি অ্যান্ড অ্যাডা: অ্যান হিস্টেরিক্যাল রেক্টমি*।  ২০১৩ সালের ১৫ জুলাই তারিখে লেস ডসনের জন্মস্থান ব্ল্যাকপুলের গ্র্যান্ড থিয়েটারে একটি বিশেষ নাটকের আয়োজন করা হয়। এই নাটকে এরিক পটস (অ্যাডা/লেস চরিত্রে), স্টিভ ন্যালন (সিসি/রয় চরিত্রে), স্টিভেন আর্নল্ড (লেখক চরিত্রে), নাতাশা ম্যাগিগি ইত্যাদি জনপ্রিয় কলাকুশলীরা অভিনয় করেছিলেন। 

## সমালোচকদের অভ্যর্থনা
২০০৬ সালে, *[[দি ইন্ডিপেন্ডেন্ট|দ্য ইন্ডিপেন্ডেন্টে]]*  স্যার ইয়ান ম্যাককেলেন সিসি এবং অ্যাডাকে অন্যতম সেরা ড্র্যাগ অ্যাক্ট হিসেবে অভিহিত করেছিলেন। 

## তথ্যসূত্র
আন্তর্জাতিক প্লাস্টিক ব্যাগ মুক্ত দিবস

**আন্তর্জাতিক প্লাস্টিক ব্যাগ মুক্ত দিবস** প্রতি বছর ৩ জুলাই বিশ্বজুড়ে পালিত হয়। এই দিনটি আমাদের পরিবেশের উপর প্লাস্টিক ব্যাগের ক্ষতিকারক প্রভাবের একটি মর্মস্পর্শী স্মারক হিসেবে কাজ করে এবং এর ব্যবহার কমানোর জন্য সমন্বিত প্রচেষ্টাকে উৎসাহিত করে।

আন্তর্জাতিক প্লাস্টিক ব্যাগ মুক্ত দিবস বিশ্বব্যাপী আহ্বান হিসেবে কাজ করে, যা প্লাস্টিক দূষণের বিরুদ্ধে লড়াইয়ে ব্যক্তি, ব্যবসা এবং সরকারকে ঐক্যবদ্ধ করে। প্লাস্টিক ব্যাগের উপর নির্ভরতা কমিয়ে এবং টেকসই বিকল্প গ্রহণ করে, আমরা ভবিষ্যৎ প্রজন্মের জন্য আমাদের পরিবেশ রক্ষা করতে পারি। এই দিনটি উদযাপন করার সময়, আসুন আমরা আমাদের গ্রহ সংরক্ষণের প্রতি আমাদের প্রতিশ্রুতি পুনর্নবীকরণ করি এবং একটি পরিষ্কার, স্বাস্থ্যকর বিশ্বকে উৎসাহিত করে এমন নীতিমালার পক্ষে কথা বলি। একসাথে, আমরা একটি উল্লেখযোগ্য প্রভাব ফেলতে পারি এবং প্লাস্টিক ব্যাগমুক্ত ভবিষ্যতের দিকে পথ প্রশস্ত করতে পারি।

## ইতিহাস
ব্যাগ ফ্রি ওয়ার্ল্ড সংস্থা আন্তর্জাতিক প্লাস্টিক ব্যাগ মুক্ত দিবস প্রতিষ্ঠা করে। এই সংস্থাটি প্লাস্টিক-মুক্ত বিশ্বকে উৎসাহিত করার জন্য বেশ কয়েকটি প্রচারণা শুরু করে যা বিশ্বের অন্যান্য অংশকে প্লাস্টিক ব্যাগ মুক্ত দিবসে অংশগ্রহণের জন্য অনুপ্রাণিত করে। জিরো ওয়েস্ট ইউরোপ (ZWE) এর সদস্য রেজেরো, প্রথম আন্তর্জাতিক প্লাস্টিক ব্যাগ মুক্ত দিবসের সূচনা করে যা ৩ জুলাই, ২০০৮ তারিখে পালিত হয়। ২০১৫ সালে, ইউরোপীয় ইউনিয়নও একবার ব্যবহারযোগ্য প্লাস্টিক ব্যাগের ব্যবহার কমাতে কিছু নির্দেশনা জারি করে। ২০২২ সালে বাংলাদেশ আনুষ্ঠানিকভাবে একবার ব্যবহারযোগ্য, পাতলা প্লাস্টিক ব্যাগের ব্যবহার নিষিদ্ধকারী প্রথম দেশ হয়ে ওঠে। এর পরপরই, ভারত সহ আরও অনেক দেশ একবার ব্যবহারযোগ্য প্লাস্টিক নিষিদ্ধ করে।

## লক্ষ্য
আন্তর্জাতিক প্লাস্টিক ব্যাগ মুক্ত দিবসের লক্ষ্য হল প্লাস্টিক ব্যাগের ব্যবহার কমানো কারণ প্লাস্টিক পরিবেশ দূষণের কারণ। প্লাস্টিক ব্যাগ পরিবেশ দূষণের একটি প্রধান কারণ এবং বিভিন্ন পরিবেশগত ও স্বাস্থ্যগত ঝুঁকি তৈরি করে। প্লাস্টিক ভূমি দূষণে অবদান রাখে এবং নিষ্কাশন ব্যবস্থাকে বাধাগ্রস্ত করে। যদি এটি জলাশয়ে শেষ হয়, তবে এটি সামুদ্রিক প্রাণীর ক্ষতি করে।  প্লাস্টিক ব্যবহারের নেতিবাচক প্রভাবগুলিকে চিহ্নিত করে মানুষকে এর ব্যবহার কমাতে উৎসাহিত করে। এটা প্লাস্টিক ব্যাগ ল্যান্ডফিলে ভেঙে যেতে ১,০০০ বছর সময় নেয়, যদিও গত ১০ বছরে সম্মিলিত প্রচেষ্টার ফলে এখনও পর্যন্ত এর প্রভাব উল্লেখযোগ্যভাবে হ্রাস পেয়েছে।

বিশেষজ্ঞদের মতে, প্লাস্টিক পচনশীল নয়। তাই মাটিতেই থেকে যায়। এমনকি, প্লাস্টিকের ব্যাগ, পাত্র-সহ নানা উপকরণ হাজার বছর ধরেও মাটিতে জমে থাকতে পারে। যা মাটি ও জলদূষণের অন্যতম কারণ। বিশেষজ্ঞদের একাংশ জানাচ্ছেন, শুধু মাটি ও জলের দূষণই নয়, গাছের পক্ষেও ক্ষতিকারক প্লাস্টিক বর্জ্য। মাটির গুণমান নষ্ট করে দেয় প্লাস্টিক। সেই সঙ্গে গাছেরও ক্ষতি করে। সারা দেশে প্রতি বছর প্রায় ৯৪০ কোটি কিলোগ্রাম প্লাস্টিক-বর্জ্য উৎপন্ন হয়! যার ৪০ শতাংশ প্লাস্টিক অসংগৃহীত অবস্থায় থাকে। গত ৭০ বছরে অর্থাৎ ১৯৫০ সাল থেকে সারা বিশ্বে প্রায় ৮৩০ কোটি টন প্লাস্টিক বর্জ্য উৎপন্ন হয়েছে। যার ৬০ শতাংশ অর্থাৎ ৪৯৮ কোটি টন প্লাস্টিকই মাটি ও পারিপার্শ্বিক পরিবেশে অপচনশীল বর্জ্য হিসেবে রয়ে গিয়েছে!

## তথ্যসূত্র

বিষয়শ্রেণী:আন্তর্জাতিক উদ্‌যাপন
বিষয়শ্রেণী:সচেতনতা দিবস
কোয়ালিশন অফ অ্যাক্টিভিস্ট লেসবিয়ানস অস্ট্রেলিয়া

**কোয়ালিশন অফ অ্যাক্টিভিস্ট লেসবিয়ানস অস্ট্রেলিয়া** (অথবা অস্ট্রেলিয়ার সক্রিয় লেসবিয়ানদের জোট) যা সংক্ষেপে **কোল** নামে পরিচিত, এটি একটি অস্ট্রেইলিয় সংস্থা যা  অস্ট্রেলিয়ার লেসবিয়ান সম্প্রদায়ের নারীদের প্রতি বৈষম্যমূলক আচরনের বিরুদ্ধে লড়াই করার জন্য গঠিত হয়েছিল। ১৯৯৪ সালে প্রতিষ্ঠিত *কোল* একটি অ্যাডভোকেসি গ্রুপ যা লেসবিয়ান মহিলাদের আইনি পরামর্শ ও বিভিন্নরকম সহায়তা করার লক্ষ্যে প্রতিশ্রুতিবদ্ধ।  **কোয়ালিশন অফ অ্যাক্টিভিস্ট লেসবিয়ানস অস্ট্রেলিয়া** হল প্রথম লেসবিয়ান বেসরকারী সংস্থা যারা সংগঠন হিসাবে জাতিসংঘ থেকে স্বীকৃতি অর্জন করেছে। 

## ক্রিয়াকলাপ
**কোয়ালিশন অফ অ্যাক্টিভিস্ট লেসবিয়ানস অস্ট্রেলিয়া** বা **কোল** -এর কার্যক্ষেত্র মূলত অস্ট্রেলিয়ান কমনওয়েলথ এবং অন্যান্য রাজ্যে বিস্তৃত। এইসকল অঞ্চলগুলিতে বসবাসকারী লেসবিয়ান জন সম্প্রদায়ের প্রতি বৈষম্য দূর করার জন্য এবং তাদের জীবনযাত্রা সুগম করার জন্য এই সংস্থা সরকারের কাছে নিরন্তর তদবির করে। ১৯৯৫ সালে বেইজিংয়ে জাতিসংঘের চতুর্থ বিশ্ব নারী সম্মেলনে *কোল* অংশগ্রহণ করেছিল। ১৯৯৫ সালে *এনজিও ফোরাম* নামক সংস্থার পক্ষ থেকে প্রথম আন্তর্জাতিক লেসবিয়ান সম্প্রদায়ের সমাবেশের আয়োজন করে যেখানে *কোল* স্বক্রিয় অংশ নেয়। অন্যান্য বেশ কয়েকটি সংস্থার সাথে একযোগে কাজ করার মাধ্যমে *কোল* তার লক্ষ্যপূর্তির উদ্দেশ্যে অগ্রসর হচ্ছে। তারা সফলভাবে অস্ট্রেলিয়ান সরকারকে নারীর বিরুদ্ধে সকল প্রকার বৈষম্য দূরীকরণের জন্য একটি বিশেষ চুক্তি স্বাক্ষরিত করতে অনুমোদন দিয়েছে।  **কোয়ালিশন অফ অ্যাক্টিভিস্ট লেসবিয়ানস অস্ট্রেলিয়া**  সংস্থা অস্ট্রেলিয়ার অন্যতম জাতীয় সংস্থা যা লেসবিয়ান নারীদের উপযুক্ত আইনি পরমর্শদান এবং সহায়তা দেওয়ার জন্য পরিচিত। এটি একমাত্র লেসবিয়ান বেসরকারী সংস্থা যা জাতিসংঘ কর্তৃক স্বীকৃত । 

## তথ্যসূত্র

বিষয়শ্রেণী:১৯৯৪-এ অস্ট্রেলিয়ায় প্রতিষ্ঠিত
বিষয়শ্রেণী:অস্ট্রেলিয়ায় এলজিবিটিকিউ রাজনৈতিক ওকালতি গোষ্ঠী
বিষয়শ্রেণী:অস্ট্রেলিয়া ভিত্তিক লেসবিয়ান সংগঠন
নাইটস্ আউট

**নাইটস আউট** হলো ওয়েস্ট পয়েন্টের প্রাক্তন ছাত্র, কর্মী এবং শিক্ষকদের একটি সংগঠন, যারা মার্কিন সামরিক বাহিনীতে লেসবিয়ান, গে, বাইসেক্সুয়াল এবং ট্রান্সজেন্ডার (এলজিবিটি) ব্যক্তিদের খোলামেলাভাবে সেবা করার অধিকারকে সমর্থন করে। এর পাশাপাশি, তারা তরুণ কর্মকর্তাদের এলজিবিটি সৈন্যদের অবদান ও সমস্যা সম্পর্কে শিক্ষিত করতে চায়। এই গ্রুপটির নাম ওয়েস্ট পয়েন্টের অ্যাথলেটিক মাসকট 'আর্মি ব্ল্যাক নাইটস'-এর প্রতি ইঙ্গিত করে রাখা হয়েছে।

## ইতিহাস
২০০৯ সালের জানুয়ারিতে, ইউনাইটেড স্টেটস মিলিটারি একাডেমির দুইজন প্রাক্তন ছাত্র, এল পল মরিস '৮০ এবং ড্যান ম্যানিং '০৪, অ্যানাপলিসের স্নাতক স্টিভ ক্লার্ক হল, ইউএসএনএ '৭৫-এর সাথে মিলে ইউনাইটেড স্টেটস নেভাল একাডেমির এলজিবিটি প্রাক্তন ছাত্র সমিতির সমান্তরাল একটি ওয়েস্ট পয়েন্ট সংগঠন প্রতিষ্ঠার কাজ শুরু করেন। সেই সময়ে, এল পল মরিস এসএজিএএলএ -এর চেয়ারম্যান হিসেবে কাজ করছিলেন, যা ছিল যৌথ পরিষেবা একাডেমির গে এবং লেসবিয়ান প্রাক্তন ছাত্র নেটওয়ার্ক, আর ড্যান ম্যানিং ইউএসএমএ বোর্ডের প্রতিনিধি ছিলেন। এর ফলস্বরূপ, ২০০৯ সালের মার্চ মাসে নাইটস আউট প্রতিষ্ঠিত হয়।

বেকি ক্যানিস, ইউএসএমএ '৯১, নাইটস আউট বোর্ডের চেয়ারম্যান হতে সম্মত হন এবং বোর্ডের অন্যান্য সদস্যদের মধ্যে ছিলেন এল পল মরিস '৮০, ব্রেন্ডা এস. "সু" ফুলটন '৮০, মার্গারেট উইলসন '৮৯, স্কট মেলেন্ডেজ এক্স-৯২, সারা হ্যাগ '০৩, ড্যান ম্যানিং '০৪, এবং নিউ ইয়র্ক ন্যাশনাল গার্ডের ফার্স্ট লেফটেন্যান্ট ড্যানিয়েল চই '০৩। ২০০৯ সালে এই সংগঠনের মুখপাত্র হিসেবে, ড্যানিয়েল চই মার্কিন সামরিক বাহিনীর "ডোন্ট আস্ক, ডোন্ট টেল" নীতিকে চ্যালেঞ্জ করে জাতীয় মনোযোগ আকর্ষণ করেন, যখন তিনি 'রাচেল ম্যাডো শো'-তে প্রকাশ্যে আসেন।

সদস্যপদের মূল অংশটি "আউট নাইটস" দ্বারা প্রতিনিধিত্ব করা হয়, যারা স্নাতক এবং প্রাক্তন ক্যাডেট যারা ওয়েবসাইটে লেসবিয়ান, গে, বাইসেক্সুয়াল বা ট্রান্সজেন্ডার হিসাবে প্রকাশ্যে পরিচিত। ইউএসএমএ স্নাতক এবং বর্তমান ও প্রাক্তন কর্মী ও অনুষদ সদস্যরা যারা স্ট্রেট বা এলজিবিটি হিসাবে পরিচিত হতে চান না, তারা গ্র্যাজুয়েট সাপোর্টার হিসাবে যোগ দিতে পারেন। অন্য সবাইকে অ্যালাইস হিসাবে যোগ দিতে উৎসাহিত করা হয়।

সদস্য সংখ্যা ৩৮ জন থেকে বেড়ে ৪০০ জনেরও বেশি হয়েছে, যার মধ্যে ৭৫ জনের বেশি আউট নাইটস রয়েছে।

## কার্যক্রম
প্রতিষ্ঠার পর থেকে, নাইটস আউটের সদস্যরা "ডোন্ট আস্ক, ডোন্ট টেল" নীতি বাতিলের সমর্থনে এবং তাদের সহকর্মী সৈনিক ও নাগরিকদের শিক্ষিত করার জন্য কথা বলেছেন। নাইটস আউট সার্ভিসমেম্বারস লিগ্যাল ডিফেন্স নেটওয়ার্ক এবং অন্যান্য বাতিলকরণের প্রতি প্রতিশ্রুতিবদ্ধ সংস্থাগুলির সাথে নিবিড়ভাবে কাজ করেছে। পরিশেষে, নাইটস আউটের সদস্যরা ওয়েস্ট পয়েন্ট এবং সেনাবাহিনীকে সমর্থন করে একাডেমি গ্রুপগুলির সাথে কথা বলার মাধ্যমে, ডিএডিটি-পরবর্তী সেনাবাহিনীতে নেতৃত্ব দেওয়ার জন্য নেতাদের শিক্ষিত ও প্রশিক্ষণ প্রদান করে।

যেহেতু ডিএডিটি বাতিল ছিল নাইটস আউটের প্রধান প্রকল্প, তাই বাতিলকরণ সম্ভবত গ্রুপটির লক্ষ্য পরিবর্তন করবে। ফুলটন বলেছিলেন যে তারা ওয়েস্ট পয়েন্টের সাথে কাজ করবে এলজিবিটি সৈন্যদের সম্পর্কে প্রচলিত ধারণা দূর করতে।

## তথ্যসূত্র

বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
বিষয়শ্রেণী:যৌন অভিমুখীকরণ এবং মার্কিন যুক্তরাষ্ট্রের সামরিক বাহিনী
বিষয়শ্রেণী:এলজিবিটিকিউ সামরিক-সম্পর্কিত সংস্থা
হস্টেল

[থাম্ব|[তাইওয়ানের একটি হস্টেলের ডরমিটরি কক্ষ।]]
**হস্টেল** () একপ্রকার সঙ্গপ্রিয় সাময়িক আবাস যেখানে কম খরচে স্বল্প মেয়াদের জন্য থাকা যায়। এখানে অতিথিরা সাধারণত কোনো ডরমিটরি কক্ষে একটা বাঙ্ক বেড ভাড়া করতে পারে। একটা ডরমিটরিতে ৪-২০ জন ব্যক্তি শুতে পারে। হস্টেলের কক্ষগুলো ব্যক্তিগত বা ভাগভাগি করা, কিংবা একলিঙ্গ বা উভলিঙ্গ হতে পারে, আর সেখানে ব্যক্তিগত বা ভাগভাগি করা স্নানাগার থাকে। এছাড়া সেখানে খাদ্য, পানীয়, লন্ড্রি, মালপত্র রাখা ও লকারের ব্যবস্থাও থাকতে পারে।

ব্যাকপ্যাকার ও তরুণ-তরুণীর কাছে হস্টেল সাময়িক আশ্রয়ের এক জনপ্রিয় উপায়, যদিও খুব কম হস্টেল বয়ঃসীমা নির্ধারণ করে। ২০২৩ সালে বৈশ্বিক হস্টেল বাজারের আনুমানিক আকার ৭.২১ বিলিয়ন মার্কিন ডলার, আর ২০৩০ সাল পর্যন্ত এর বার্ষিক চক্রবৃদ্ধির হার ৬.৫ শতাংশ বলে প্রক্ষেপ করা হয়েছে। ২০১৯ সালের অনুমান অনুযায়ী ইউরোপে ৫,৮২৯টি এশিয়ায় ৪,৭৩৮টি হস্টেল ছিল।

## প্রকারভেদ
অতিথিভেদে হস্টেল বিভিন্ন প্রকারের:
* ছাত্রাবাস &ndash; শিক্ষার্থীদের জন্য উপযুক্ত হস্টেল।
* যুব আবাস &ndash; তরুণ-তরুণীর জন্য উপযুক্ত হস্টেল।

## সুবিধা
হস্টেলে ভ্রমণকারীদের চাহিদের মধ্যে কম খরচ, বিভিন্ন স্থান থেকে বিভিন্ন ব্যক্তিদের সাক্ষাতের সুযোগ, ভ্রমণসঙ্গী পাওয়া ও ভ্রমণের অভিজ্ঞতা ভাগাভাগি করা উল্লেখযোগ্য। এয়ারবিএনবির সাময়িক আবাসের তুলনায় হস্টেল সাধারণত আরও মধ্যভাগে অবস্থিত।

বিশেষ করে হস্টেলিং ইন্টারন্যাশনাল ব্যবস্থার অন্তর্গত হস্টেলগুলো উপযুক্ত ভ্রমণকারীদের চাহিদা পূরণ করে। যেমন একটা হস্টেলে রাতে চলচ্চিত্র দেখা বা যৌথ ভোজনের মতো সামাজিক সমাবেশের ব্যবস্থা থাকবে, আর অপর হস্টেলে স্থানীয় ভ্রমণ, রান্না শেখা, "পাব ক্রল" (বিভিন্ন পানশালা ঘুরে ঘুরে মদ খাওয়া) ইত্যাদির ব্যবস্থা থাকবে। অথবা একটা হস্টেল পার্টির জন্য পরিচিত, আর অপর হস্টেলে প্রশান্তিতে আরাম করার স্থান রয়েছে। কিছু হস্টেল বয়স্ক ডিজিটাল যাযাবর, বৈশ্বিক যাযাবর ও অন্তহীন ভ্রমণকারীদের চাহিদা পূরণ করে, আর তারা একটু ব্যয়বহুল ব্যক্তিগত কক্ষ বা আরও শান্ত পরিবেশ পছন্দ করে।

## আরও দেখুন
* বিছানা ও প্রাতরাশ
* মোটেল
* সরাইখানা

## তথ্যসূত্র

## বহিঃসংযোগ
* 

বিষয়শ্রেণী:হোটেলের ধরন
নাইটস অফ দ্য ক্লক

**দ্য ক্লয়স্টার্ড অর্ডার অফ কনক্লেভড নাইটস অফ সফিস্টিক্রেসি**, যা সাধারণত **নাইটস অফ দ্য ক্লক** নামে পরিচিত, ক্যালিফোর্নিয়ার লস অ্যাঞ্জেলেস-ভিত্তিক একটি আন্তঃজাতিগত সমকামী সামাজিক ক্লাব ছিল। এটি প্রতিষ্ঠিত হয়েছিল মার্টন বার্ড নামক একজন আফ্রিকান-আমেরিকান ব্যক্তি এবং তার শ্বেতাঙ্গ সঙ্গী ডব্লিউ. ডর লেগ কর্তৃক।

সংস্থাটির প্রতিষ্ঠার সঠিক তারিখ নিয়ে বিভিন্ন উৎস ভিন্ন ভিন্ন তথ্য দেয়, কেউ বলেন ১৯৪৯, কেউ ১৯৫০, আবার কেউ ১৯৫১ সাল। তবে, সঠিক তারিখ যাই হোক না কেন, নাইটস ছিল যুক্তরাষ্ট্রের প্রথম দিকের গে সংগঠনগুলোর মধ্যে অন্যতম। এর আগে কেবল **সোসাইটি ফর হিউম্যান রাইটস** (১৯২৪ সালে প্রতিষ্ঠিত), ভেটেরান্স বেনেভোলেন্ট অ্যাসোসিয়েশন (১৯৪৫ সালে প্রতিষ্ঠিত) এবং সম্ভবত ম্যাটাচিন সোসাইটি (১৯৫০ সালে প্রতিষ্ঠিত) ছিল।

## ক্লাবের কার্যক্রম ও উদ্দেশ্য
নাইটস প্রাথমিকভাবে একটি সামাজিক ক্লাব ছিল। এতে পুরুষ ও নারী উভয় লিঙ্গের সদস্য এবং দম্পতিদের পরিবারের সদস্যরাও অন্তর্ভুক্ত ছিল। তারা আন্তঃজাতিগত দম্পতিদের প্রভাবিত করে এমন সামাজিক সমস্যাগুলো সমাধানেরও চেষ্টা করত। এর মধ্যে ছিল কর্মসংস্থান পরামর্শ এবং সমলিঙ্গের দম্পতিদের জন্য সমন্বিত বাসস্থান খুঁজে বের করা। এই উদ্দেশ্যে, নাইটস তাদের অস্তিত্ব জুড়ে বিভিন্ন সময়ে কমুনে (একসাথে বসবাস ও কাজ করার স্থান) প্রতিষ্ঠার সম্ভাবনা নিয়ে আলোচনা করেছিল, যদিও শেষ পর্যন্ত এমন কোনো কমুনে প্রতিষ্ঠিত হয়নি।

## বিলুপ্তি ও উত্তরাধিকার
যদিও তাদের সামাজিক কার্যক্রমে নিয়মিতভাবে ২০০ জন পর্যন্ত অংশগ্রহণকারী আসত, তবে নাইটস মূলগতভাবে সবসময় একটি ছোট আকারের গোষ্ঠী হিসেবেই ছিল। এটি ১৯৫০-এর দশকের মাঝামাঝি সময়ে বিলুপ্ত হয়ে যায়। বার্ড এবং লেগ সহ অনেক নাইটস সদস্য পরবর্তীতে ওয়ান, ইনকর্পোরেশন-এ যোগ দেন, যা ছিল আরেকটি প্রাথমিক সমকামী সংগঠন। সমাজবিজ্ঞানী লাউড হামফ্রেস নাইটসকে এমন একটি উদাহরণ হিসেবে উল্লেখ করেছেন যেখানে বিভিন্ন জাতিগোষ্ঠীর মানুষ যৌন পরিচয়ের অভিন্নতার মাধ্যমে জাতিগত বাধা অতিক্রম করতে সক্ষম হয়েছিল।

## টীকা

## তথ্যসূত্র
* আর্চার, বার্ট (২০০৪)। *সমকামীদের সমাপ্তি: এবং বিষমকামীতার মৃত্যু* । থান্ডার'স মাউথ প্রেস।  ।
* ফ্যাডারম্যান, লিলিয়ান এবং স্টুয়ার্ট টিমন্স (২০০৬)। *গে এলএ: যৌন অপরাধীদের ইতিহাস, ক্ষমতার রাজনীতি এবং লিপস্টিক লেসবিয়ানদের ইতিহাস* । মৌলিক বই।আইএসবিএন&nbsp; ।
* হোগান, স্টিভ এবং লি হাডসন (১৯৯৮)। *সম্পূর্ণরূপে কুইয়ার: দ্য গে অ্যান্ড লেসবিয়ান এনসাইক্লোপিডিয়া* । নিউ ইয়র্ক, হেনরি হল্ট অ্যান্ড কোম্পানি।আইএসবিএন&nbsp; ।
* হামফ্রেস, লড (১৯৭২)। *ক্লোসেট থেকে বেরিয়ে; সমকামী মুক্তির সমাজবিজ্ঞান* । এঙ্গেলউড ক্লিফস, এনজে। প্রেন্টিস-হল, ।
* সাগরিন, এডওয়ার্ড (১৯৭৫)। *বিচ্যুতদের একটি সমিতিতে কাঠামো এবং মতাদর্শ* । আয়ার পাবলিশিং।আইএসবিএন&nbsp; ।
* সিয়ার্স, জেমস থমাস (২০০৬)। *ম্যাটাচিনের মুখোশের পিছনে: দ্য হ্যাল কল ক্রনিকলস এবং সমকামী মুক্তির প্রাথমিক আন্দোলন* । সাইকোলজি প্রেস।আইএসবিএন&nbsp; ।
* হোয়াইট, সি. টড (২০০৯)। *সমকামী-পূর্ব এলএ: সমকামী অধিকার আন্দোলনের একটি সামাজিক ইতিহাস* । ইলিনয় বিশ্ববিদ্যালয় প্রেস।আইএসবিএন&nbsp; ।

বিষয়শ্রেণী:১৯৪৯-এ ক্যালিফোর্নিয়ার স্থাপনা
বিষয়শ্রেণী:১৯৫০-এর দশকের ইতিহাসে এলজিবিটিকিউ
বিষয়শ্রেণী:লস অ্যাঞ্জেলেসে আফ্রিকান-আমেরিকান ইতিহাস
বিষয়শ্রেণী:মার্কিন যুক্তরাষ্ট্রে বিলুপ্ত এলজিবিটিকিউ সংগঠন
বিষয়শ্রেণী:এলজিবিটিকিউ আফ্রিকান-আমেরিকান সংস্কৃতি
বিষয়শ্রেণী:লস অ্যাঞ্জেলেসে এলজিবিটিকিউ সংস্কৃতি
বিষয়শ্রেণী:লস অ্যাঞ্জেলেস ভিত্তিক সংগঠন
বিষয়শ্রেণী:মার্কিন যুক্তরাষ্ট্রে সমকামী পুরুষদের ইতিহাস
কুচু কালেকটিভ

**কুচু কালেক্টিভ** একটি বেসরকারি সংস্থা, যার লক্ষ্য হলো সাহারা-নিম্ন আফ্রিকায় এলজিবিটিআই (LGBTI) অধিকার প্রচার ও সুরক্ষা করা। তারা এমন প্রযুক্তিগত সরঞ্জাম এবং উপকরণ তৈরি ও ব্যবহারে উৎসাহিত করে, যা এলজিবিটিআই ব্যক্তি এবং কর্মীদের ঘৃণাবাদী গোষ্ঠী, দমনমূলক সরকার ও তাদের প্রতিষ্ঠান থেকে রক্ষা করতে পারে।

## কার্যক্রম
কুচু কালেক্টিভ বিভিন্ন কার্যক্রমের মাধ্যমে তাদের লক্ষ্য পূরণে কাজ করে। এর মধ্যে রয়েছে:

* **কুচু কালেক্টিভ ইয়াম্বা অ্যান্ড্রয়েড অ্যাপ:** এটি সম্ভবত এলজিবিটিআই ব্যক্তিদের সুরক্ষার জন্য ডিজাইন করা একটি মোবাইল অ্যাপ্লিকেশন।
* **টুইফ্রিকা:** এটি একটি টুল বা প্ল্যাটফর্ম হতে পারে যা তথ্য আদান-প্রদান এবং প্রচারের জন্য ব্যবহৃত হয়।
* **সামার সোর্স ক্যাম্প:** এটি একটি ওপেন সোর্স ওয়ার্কশপ, যেখানে সম্ভবত প্রযুক্তিগত দক্ষতা উন্নয়ন এবং ডিজিটাল নিরাপত্তা নিয়ে কাজ করা হয়।
* **আফ্রিকা সোর্স (Africa Source):** এটিও একটি ওপেন সোর্স ওয়ার্কশপ, যা সম্ভবত আফ্রিকার প্রেক্ষাপটে প্রযুক্তিগত সমাধানের উপর জোর দেয়।
* **"১০ ট্যাক্টিকস ফর টার্নিং ইনফরমেশন ইনটু অ্যাকশন":** এটি একটি ৫০ মিনিটের চলচ্চিত্র, যা দেখায় "গ্লোবাল সাউথের সামাজিক ন্যায়বিচার সংস্থাগুলো তাদের প্রচারাভিযানে গুগল আর্থ থেকে ফেসবুক পর্যন্ত সবকিছু কীভাবে ব্যবহার করে।" এই চলচ্চিত্রটি সম্ভবত এলজিবিটিআই অ্যাক্টিভিস্টদের জন্য তথ্যকে কার্যকর পদক্ষেপে রূপান্তরিত করার কৌশল শেখাতে সাহায্য করে।

## আরও দেখুন

* ওপেন নলেজ ফাউন্ডেশন

## তথ্যসূত্র

বিষয়শ্রেণী:যোগাযোগ ও গণমাধ্যম সংস্থা
বিষয়শ্রেণী:আফ্রিকায় তথ্য ও যোগাযোগ প্রযুক্তি
বিষয়শ্রেণী:নাগরিক মাধ্যম
বিষয়শ্রেণী:ডেনমার্ক ভিত্তিক আন্তর্জাতিক সংস্থা
বিষয়শ্রেণী:তথ্য প্রযুক্তি শিক্ষা
বিষয়শ্রেণী:মুক্ত ও ওপেনসোর্স সফটওয়্যার সংগঠন
বিষয়শ্রেণী:আন্তর্জাতিক এলজিবিটিকিউ সংগঠন
বিষয়শ্রেণী:যোগাযোগ অসম্পূর্ণ
বিষয়শ্রেণী:এলজিবিটিকিউ সংগঠনের স্টাব